МЕВЗУ**: Тильки еди къашкъырны алдатыр. Ь арифи**

**Макьсад:** Балаларны йымшакъ ишарети ишлетильмеси , не ерде ве насыл язылышыны огретмек ве корьсетмек, догъру телефуз этип догъру язмакъны огретмек.

* ана тилимизге ве эдебиятымызгъа, табиаткъа ве буюклерге севги ашламакъ;
* талебелеримизнинъ нутукъ инкишафыны арттырмакъ;
* талебелерге кучюк достларымызгъа мерхаметлик дуйгъусыны ашламакъ;

Донатмалар: предметли ресимлер, корьгезмелер, карточкалар, ренкли къалемлер, интерактив тахтасы.

ДЕРСНИНЪ КЕТИШАТЫ

 I. Тешкелий дакькьа

 Сайгъыллы балалар, дерсимиз башланды, башта къызчыкълар отурсынъ, сонъ исе огъланлар.

* Бугунь дерсте сиз дикъкъатлы, ишкир, истидатлы олмакъны истер эдим.

Раледе догъру отур

Анда-мында айланма

Къомшугъа кедер этме

Оджаны дикъкъатнен динъле

II. Талебелернинъ бильги къабилиетлерини актуаллештирюв.

 —Балалар, тышта пек сувукъ, къана ким биле не ичюн бойлер сувукъ?

(къыш мевсими кельди)

Гедже узай, кунь кьыскъара, сувукъ арта юкселе.

 Артыкъ энди агъыр-сабыр акъ сакъаллы къыш келе.

Гедже-куньдюз ягъмур ягъа, ёлдан, издан кечильмей.

Чырай сыта куськюн ава, кокте йылдыз сечильмей.

 - Балалар, къыш акъкъында нелер билесинъиз? (къар ягъа, сувукъ еллер эсе, эр ер беем-беяз, адамлар сыджакъ урбаларыны киелер, балалар къар топу ойнайлар).

 - Эр ерге къыш келеми? (Эбет) Шеэрлерге, койлерге, орманларгъа эр ерге къыш келе.

 III. Мевзу ве макъсаднен таныштырув

 - Балалар, бугунь биз «ь» арифинен танышырыкъ ве шу арифнен сезлер, джумлелер тизеджемиз ве окъуйджамыз. Бугунь биз айванларнен танышырыкъ, берабер айванат багъчасына сеяат этерик, огюмизде чокъ къыйынджылыкълар расткелир, мен беллесем биз оларны енъерик.

 **IY. Мевзу боюнджа чалышув.**

 « Тильки еди къашкъырны алдатыр» аталар сёзюнен чалышув.

(М.Ш. Гафарова «Элифбе» усулий къуланма) с.98-99

 Суаллер ве балаларнынъ джеваплары

 - Балалар, айтынъыз, сеслер насыл эки группагъа болюнелер? (созукъ ве тутукъ сеслер), созукъ сеслерни тутукъ сеслерден насыл этип айырмакъ мумкюн? (созукъ сеслерни йырламагъа мумкюн, тутукъ сеслерни айткъанда агъызымыздаки ава бир маниаларгъа огърай.) - Арифлерни сеслерден насыл этип айырмакъ мумкюн? (арифлерни биз коремиз ве язамыз, сеслерни биз айтамыз ве эшитемиз.)

 **Оджа:** йымшакъ ишарети сесни бильдирмей.

1 Къатты созукълардан сонъ тутукъ сес йымшакъ окъулса, ондан сонъ –Ь- язылыр.

 **Меселя:** СУАЛЬ, УЧЬ, ОРЬНЕК, КУНЬ.

2. Йымшакъ созукътан сонъ кельген йымшакъ -Л – янында - Ь - язылыр:

Сёзлерни окъув:

ЗЬ- КОЗЬ, КОЗЬЛЮК, КУЗЬ, КУЗЬГЮ, ОЗЬ.

ЛЬ- ДЮЛЬБЕР, ДЮЛЬГЕР, ГОЛЬ, ГУЛЬ, ИЛЬК, КЕЛЬ, КУЛЬ.

НЬ- КУНЬ, КУНЬДЮЗ, КУНЬЛЕВ.

РЬ- БААРЬ, БУРЬТЮК, ОРЬКЕН.

СЬ- КОСЬТЕРМЕК.

ТЬ- КУТЬМЕК, ОТЬКЮР, ОТЬМЕК.

ЧЬ- УЧЬ, КОЧЬМЕК.

1.Дерсликнен чалышув( 28-29 с.)

2. Темиз теляффуз дакъкъсы ( Аталар сёзю ) - Келинъиз, балалар, аталар сёзюни огренеийик ве догъру айтайыкъ.

*Тильге итибар - ильге итибар .*

Эр бир сёз насыл сеснен башлана?

Балалар, айтынъыз насыл сёзлерде ь расткеле?

3.Берабер чалышайыкъ.

4. Раатлыкъ дакъкъа

Къар данелери уча, шенъ, шенъ айлана,

Балалар бу къаргъа джан юректен къувана,

 Къардан адам ясайлар, ве къар топу ойнайлар.

**Y. Дерске нетидже чыкьарув**

 Релаксация

 - Бугунь сизлер пек яхшы чалыштынъыз, сизде озь ара бойле муаббет яшанъыз, бир биринъизге ярдым этинъиз.

* Бугунь дерсте насыл арифнен таныш олдыкъ?
* Дерс девамында |ь| сесинен таныштыкъ , джумлелер тиздик.
* /ь/ сеси насыл сесни бильдире? ( сесни бильдирмей )

 РЕЗЕРВ:

